|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 41-70-00, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 41-70-00, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 10** | **2021 елның 19 феврале** |

«Татарстан Республикасы «Түбән Кама муниципаль районы»

муниципаль берәмлегенең Мактау грамотасы турында»

нигезләмәсен яңа редакциядә раслау хакында

Татарстан Республикасы «Түбән Кама муниципаль районы» муниципаль берәмлеге Уставы нигезендә, Түбән Кама муниципаль районы алдында гражданнарның зур хезмәтләрен тану, аларның район үсешенә юнәлдерелгән шәхси эшчәнлеге өчен бүләкләү, хезмәткә стимул бирү һәм иҗтимагый тормышта актив катнашкан өчен бүләкләү максатларында, Түбән Кама муниципаль районы Советы

КАРАР БИРӘ:

1. «Татарстан Республикасы «Түбән Кама муниципаль районы» муниципаль берәмлегенең Мактау грамотасы турында» нигезләмәсен яңа редакциядә расларга.

2. Әлеге карарны Түбән Кама муниципаль районының рәсми сайтында һәм Татарстан Республикасы хокукый мәгълүматының рәсми порталында Интернет мәгълүмат-телекоммуникация челтәрендә урнаштырырга.

3. Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлегенең Мактау грамотасы турында» 2006 елның 29 июнендәге 28 номерлы карары үз көчен югалткан дип танырга.

4. Әлеге карар рәсми басылып чыккан көненнән үз көченә керә.

5. Әлеге карарның үтәлешен контрольдә тотуны җирле үзидарә, регламент һәм хокук тәртибе мәсьәләләре буенча даими комиссиягә йөкләргә.

Түбән Кама муниципаль

районы Башлыгы А.Р.Метшин

Түбән Кама муниципаль районы

Советының

2021 елның 19 февралендәге

10 номерлы карарына

кушымта

«Татарстан Республикасы «Түбән Кама муниципаль районы» муниципаль берәмлегенең Мактау грамотасы турында

НИГЕЗЛӘМӘСЕ

Татарстан Республикасы «Түбән Кама муниципаль районы» муниципаль берәмлегенең Мактау грамотасы белән бүләкләү - гражданнарның, предприятие, учреждение һәм оешмалар коллективларының социаль, икътисадый, мәдәни, хокук саклау һәм башка өлкәләрдә зур хезмәтләрен тану (Татарстан Республикасы «Түбән Кама муниципаль районы» муниципаль берәмлеге Уставының 10 ст.).

### I. ГОМУМИ НИГЕЗЛӘМӘЛӘР

1. Татарстан Республикасы «Түбән Кама муниципаль районы» муниципаль берәмлегенең Мактау грамотасы (алга таба - Мактау грамотасы) - муниципаль берәмлекнең иң югары бүләкләренең берсе.
2. Мактау грамотасы белән бүләкләү Татарстан Республикасының «Түбән Кама муниципаль районы» муниципаль берәмлеге территориясендә сәнәгать, авыл хуҗалыгы, фән, мәгариф, сәламәтлек саклау, мәдәният үсешенә, хокук тәртибен һәм хезмәт һәм иҗтимагый эшчәнлекнең башка өлкәләрен ныгытуга конкрет казанышлары һәм керткән өлешләре өчен башкарыла.
3. Мактау грамотасы белән бүләкләнәләр:

а) Татарстан Республикасы «Түбән Кама муниципаль район» муниципаль берәмлеге территориясендә урнашкан, милек формасына һәм ведомство карамагына бәйсез рәвештә, предприятие, учреждение, оешмалар коллективлары;

б) Зур шәхси өлешләре һәм югары һөнәри казанышлары өчен, Татарстан Республикасы «Түбән Кама муниципаль районы» муниципаль берәмлеге территориясендә яшәүче гражданнар;

Зур казанышлары өчен Татарстан Республикасы, Россия Федерациясенең башка төбәкләре гражданнары һәм чит ил гражданнары бүләкләнә ала.

1. Мактау грамотасы формасы Татарстан Республикасы «Түбән Кама муниципаль районы» муниципаль берәмлеге Башлыгы (алга таба – Түбән Кама муниципаль районы Башлыгы) тарафыннан раслана.
2. Мактау грамотасы белән бүләкләү турындагы карар Түбән Кама муниципаль районы Башлыгы тарафыннан, Түбән Кама муниципаль районы Советы аппаратының эш башкару һәм гражданнар мөрәҗәгатьләре белән эшләү бүлегенә кергән үтенечнамәне һәм бүләкләүгә тәкъдим итүне теркәгәннән соң 30 көн эчендә кабул ителә.
3. Мактау грамотасы белән бүләкләү турындагы карар боерык белән рәсмиләштерелә.
4. Мактау грамотасы белән бүләкләү тәкъдимнәр кергән саен башкарыла. Бүләкләү бәйрәмнәргә, истәлекле көннәргә, юбилей даталарына туры килергә мөмкин.
5. Бүләкләү эшләрен алдан карау, бүләкләү турында бәяләмәләр чыгару эшен оештыру Түбән Кама муниципаль районы Советы аппаратының беркетмә–оештыру бүлегенә (алга таба – беркетмә–оештыру бүлеге) йөкләнә.
6. Мактау грамоталарын исәпкә алу беркетмә-оештыру бүлеге тарафыннан алып барыла.

### II. МАКТАУ ГРАМОТАСЫ БЕЛӘН БҮЛӘКЛӘҮГӘ ТӘКЪДИМ ИТҮ ТӘРТИБЕ

1. Мактау грамотасы белән бүләкләү турындагы мәсьәләне карау өчен, әлеге Нигезләмәгә кушымта итеп бирелә торган форма буенча, бүләкләнә торган коллективның яисә затның конкрет казанышларын күрсәтеп, үтенечнамә һәм бүләкләүгә тәкъдим итү рәсмиләштерелә.

2.2. Мактау грамотасы белән бүләкләү турындагы үтенечнамәне кертергә хокуклы:

а) милек формасына һәм ведомство карамагына бәйсез рәвештә, предприятие, учреждение, оешмаларның хезмәт коллективлары;

б) иҗтимагый оешмалар.

Хәрби хезмәткәрләрне, эчке эшләр органнары хезмәткәрләрен, шулай ук алар белән эшләүче граждан персоналын Мактау грамотасы белән бүләкләү турындагы үтенечнамәләр билгеләнгән тәртип нигезендә кузгатыла.

Шәһәр яки район территориясендә даими яшәүче чит ил гражданнарын һәм гражданлыгы булмаган затларны бүләкләүгә тәкъдим итү гомуми нигезләрдә башкарыла.

Гражданнарның шәхси мөрәҗәгатьләре буенча бүләкләү башкарылмый.

2.3. Аерым очракларда Түбән Кама муниципаль районы Башлыгы үз инициативасы буенча Мактау грамотасы белән бүләкләргә хокуклы.

2.4. Иҗтимагый оешмалар, хезмәт коллективлары, алдан хезмәт коллективларында яки иҗтимагый оешмаларда, аларның коллегиаль органнарында кандидатураларны карап чыгып, Түбән Кама муниципаль районы Башлыгы исеменә тәкъдимнәр кертә.

2.5. Бүләкләүгә тәкъдим ителә торган затларның эш стажы әлеге предприятиедә яки тармакта 5 елдан ким булырга тиеш түгел.

2.6. Мактау грамотасы белән бүләкләү эзлекле гамәлгә ашырыла. Бүләкләүгә тәкъдим итү әлеге оешмада каралган башка бүләкләүләр булган шартларда мөмкин.

2.7. Предприятиеләр, учреждениеләр, оешмалар тәкъдимнәре Түбән Кама муниципаль районы Башлыгы урынбасарлары, Башкарма комитет җитәкчесе яки әлеге тармак предприятиеләре һәм учреждениеләре эшчәнлеген җайга салу һәм координацияләү функцияләре йөкләнгән вәкаләтле затлар белән килештерелә.

2.8. Бүләкләү инициаторы, югарыда күрсәтелгән урынбасар белән килештергәннән соң, Түбән Кама муниципаль районы Башлыгы исеменә үтенечнамә тапшыра. Бүләкләү турында үтенечнамә, расланган форма (кушымта) нигезендә, бүләкләү датасына кадәр кимендә 30 көн кала тапшырыла.

2.9. Беркетмә-оештыру бүлеге:

а) Мактау грамотасы белән бүләкләү өчен документларны алдан карый, документларның комплектлылыгын һәм әлеге Нигезләмә таләпләренә туры килүен тикшерә;

б) Түбән Кама муниципаль районы башлыгының Мактау грамотасы белән бүләкләү турындагы боерыклары проектларын әзерли.

2.10. Мактау грамотасы Түбән Кама муниципаль районы Башлыгы яки, ул булмаганда, район Башлыгы вазифаларын башкаручы Түбән Кама муниципаль районы Башлыгы урынбасары тарафыннан имзалана һәм герблы мөһер белән таныклана.

2.11. Мактау грамотасы белән бүләкләнүчеләр бүләкләү турында үтенечнамә биргән предприятие, учреждение, оешмаларның үз акчалары хисабына премия алырга мөмкин.

2.12. Әлеге грамота белән бүләкләнгән гражданнар, предприятиеләр, оешмалар, учреждениеләр Мактау грамотасы белән бүләкләүгә алдагы бүләкләүдән соң 3 елдан соң кабат тәкъдим ителә алалар.

### III. МАКТАУ ГРАМОТАСЫ ТАПШЫРУ ТӘРТИБЕ

1. Мактау грамотасы тантаналы шартларда Түбән Кама муниципаль районы Башлыгы тарафыннан шәхсән яки аның исеменнән һәм аның кушуы буенча башка вазыйфаи затлар тарафыннан тапшырыла.
2. Мактау грамотасын тапшыру Түбән Кама муниципаль районы Башлыгының бүләкләү турында боерыгы чыккан көннән бер айдан да соңга калмыйча башкарылырга тиеш.
3. Исән чагында Мактау грамотасы тапшырылмаган бүләкләнүче үлгән очракта, бүләк саклау өчен бүләкләнүчеләр гаиләсенә тапшырыла.
4. Мактау грамотасы белән бүләкләнгән затлар аның сакланышына сакчыл карарга тиеш. Мактау грамотасы югалган очракта, дубликат бирелми.

### IV. БҮЛӘКЛӘҮ ТУРЫНДА КАРАРЛАРНЫ ГАМӘЛДӘН ЧЫГАРУ, МАКТАУ ГРАМОТАСЫННАН МӘХРҮМ ИТҮ

4.1. Түбән Кама муниципаль районы Башлыгы бүләкләү турындагы карарны, бүләкләгәннән соң Мактау грамотасы белән бүләкләннең дөрес булмавы яки нигезсезлеге ачыкланса, гамәлдән чыгара.

4.2. Бүләкләүне гамәлдән чыгару турында карар кабул ителгән затка тапшырылган Мактау грамотасы Түбән Кама муниципаль районы Советы аппаратына кире кайтарылырга тиеш.

4.3. Грамотадан мәхрүм итү, зат тарафыннан яман гаеп эш кылынган очракта, Түбән Кама муниципаль районы Башлыгы тарафыннан - бүләкләү турында тәкъдим кертү хокукына ия орган тәкъдиме буенча башкарыла.

Түбән Кама муниципаль районы

Башлыгы урынбасары Т.Р.Гәрәев

Татарстан Республикасы

«Түбән Кама муниципаль районы» муниципаль берәмлегенең Мактау грамотасы турында Нигезләмәсенә

кушымта

|  |
| --- |
| Татарстан Республикасы |
| Түбән Кама шәһәре |
| (район, шәһәр) |

# 

**Татарстан Республикасы «Түбән Кама муниципаль районы» муниципаль берәмлегенең Мактау грамотасы белән бүләкләүгә**

**тәкъдим итү**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. Фамилия, исем, атасының исеме | | | |  | | | | | |
| ( паспорт буенча татар\* һәм рус телләрендә тутырыла) | | | | | | | | | |
| 2. Вазыйфа һәм эш, хезмәт урыны | | | | |  | | | | |
|  | | | | | | | | | |
| (вазыйфаның, эш, хезмәт урынының һәм структур бүлекчәнең төгәл атамасын күрсәтергә) | | | | | | | | | |
|  | | | | | | | | | |
| 3.Җенес |  | | 4. Туу датасы һәм урыны | | | |  | | |
|  | | | | | | | | | |
| 5. Белем | |  | | | | | | | |
|  | | | | | | | | | |
| (уку йорты атамасын, тәмамлау елын, белгечлекне күрсәтергә) | | | | | | | | | |
| 6. Гыйльми дәрәҗә, гыйльми исем, махсус исем | | | | | | | |  | |
|  | | | | | | | | | |
|  | | | | | | | | | |
| 7. Нинди дәүләт бүләкләре белән бүләкләнгән, бүләкләү датасы | | | | | | | | |  |
|  | | | | | | | | | |
|  | | | | | | | | | |
|  | | | | | | | | | |
| 8. Бүләкләүнең башка төрләре | | | | | |  | | | |
|  | | | | | | | | | |
| 9. Өй адресы: | | | | | | | | | |
|  | | | | | | | | | |

10. Элеккеге эше (югары һәм урта махсус уку йортларында укуны, хәрби хезмәтне дә кертеп):

|  |  |
| --- | --- |
| Керү һәм китү елы, ае | Вазыйфа, эш урыны, учреждение, оешманың урнашу урыны |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

11. Гомуми эш стажы: \_\_\_\_\_\_\_\_\_ Тармакта эш стажы \_\_\_\_\_\_\_\_\_\_\_\_\_\_

Әлеге хезмәт коллективында эш стажы: \_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| 12. Конкрет казанышларны күрсәтеп, бүләкләүгә тәкъдим ителүчегә характеристика. | | |
| М.У. | Предприятие, учреждение,  оешма җитәкчесе |  | |
| (имза) (Ф.И.А.) | | | |

\_\_\_\_\_\_\_\_\_

Искәрмә:

\* Россия Федерациясе гражданы паспортында татар телендә гражданның шәхесе турындагы белешмәләре булган өстәмә бит булганда тутырыла.